பிரான்ஸ் நாட்டில் தனது பிள்ளைகளுடன் இறுதிக் காலத்தில் கவலையின்றி வாழ்ந்து வந்த சிவம் அக்கா அமரர் உலகு ஏகினார் என்ற செய்தி அறிந்து ஆழ்ந்த துயர் அடைகிறேன். பேரப் பிள்ளைகள், பூட்டப் பிள்ளைகள் சகிதம் நூறு வயதுவரை வாழ்ந்திருக்க வேண்டிய சிவம் அக்கா தனது எண்பத்தியோராவது வயதில் இறைவன் திருவடி நிழலை எய்தியமை நாமெல்லாம் விதியின் கைப்பாவைகள் என்பதை மறுபடியும் நமக்கு உணர்த்தி நிற்கிறது. அவர்தம் முப்பத்தியோராம் நாள் நினைவு அஞ்சலியை முன்னிட்டு அவர்தம் மறைவிற்கு எனது இதய அஞ்சலிகளைத் தெரிவிப்பதோடு, அன்னாரின் பிரிவால் துயருறும் பிள்ளைகள் மற்றும் குடும்பத்தினர் அனைவருக்கும் எனது ஆழ்ந்த அனுதாபங்களைத் தெரிவித்துக் கொள்கிறேன். அன்னாரின் ஆத்மா சாந்தியடைய எல்லாம் வல்ல இறைவனைப் பிரார்த்திக்கிறேன்.